'অভিযানের আসল চেহারা বাংলা দেখবে বৃহস্পতিবার'। সোমবার বামেদের নবান্ন অভিযানের পরই হুঁশিয়ারি দিয়েছিলেন বিজেপি রাজ্য সভাপতি দিলীপ ঘোষ। অভিযোগ করেছিলেন, 'বামেদের অভিযান গটআপ গেম। বৃহস্পতিবার কোনও শক্তিই বিজেপি লালবাজার পৌঁছানো থেকে আটকাতে পারবে না।'
 ওয়েব ডেস্ক : 'অভিযানের আসল চেহারা বাংলা দেখবে বৃহস্পতিবার'। সোমবার বামেদের নবান্ন অভিযানের পরই হুঁশিয়ারি দিয়েছিলেন বিজেপি রাজ্য সভাপতি দিলীপ ঘোষ। অভিযোগ করেছিলেন, 'বামেদের অভিযান গটআপ গেম। বৃহস্পতিবার কোনও শক্তিই বিজেপি লালবাজার পৌঁছানো থেকে আটকাতে পারবে না।' সোমবারে বামেদের অভিযান ঘিরে ধুন্ধুমার বেঁধে যায়। বাম সমর্থকদের সঙ্গে পুলিসের সংঘর্ষ। সাংবাদিকদের উপর 'বিনা কারণে' লাঠিচার্জ। প্রশ্ন ওঠে পুলিশের ভূমিকা নিয়ে। 'মুখ পোড়ে' পুলিসের। আজ তাই অভিযানের শুরু থেকেই কড়া সতর্ক পুলিস। বিবি গাঙ্গুলি স্ট্রিট-ফিয়ার্স লেন ক্রসিং, গণেশ অ্যাভিনিউ-বেন্টিঙ্ক স্ট্রিট ক্রসিং, বেন্টিঙ্ক স্ট্রিট, বিবি গাঙ্গুলি-সেন্ট্রাল অ্যাভিনিউ ক্রসিং, গণেশ অ্যাভিনিউ, সেন্ট্রাল অ্যাভিনিউ ধরে আঁটসাট পুলিশি ব্যারিকেড